**10.05.2025.**

**E-pasta nosaukums**

Par reimatologu atlasi

**E-pasta teksts**

Lai nodrošinātu valsts apmaksātu sekundāro ambulatoro veselības aprūpes pakalpojumu pieejamību, Nacionālais veselības dienests (turpmāk – Dienests) saskaņā ar Ministru kabineta (MK) noteikumiem izsludina sekundāro ambulatoro veselības aprūpes pakalpojumu sniedzēju atlasi pakalpojumu programmā Reimatoloģija (turpmāk – Pakalpojums).

Pirms pieteikuma iesniegšanas Pakalpojuma sniedzēju atlasei Pakalpojuma sniegšanai no 2025. gada 1. jūlija pretendentam ir pienākums iepazīties ar Dienesta izstrādāto atlases procedūras nolikumu.

Ārstniecības iestādēm ir jānodrošina 300 aprūpes epizodes kalendārā gada laikā. Uzsākot Pakalpojuma sniegšanu no nepilna gada, Pakalpojuma sniedzējam ir pienākums nodrošināt aprūpes epizožu apjomu proporcionāli laika periodam, attiecīgi, viena mēneša plānotais pakalpojumu apjoms ir 1/12 no gada kopējā aprūpes epizožu skaita

Pieteikumu Pakalpojuma pretendenti var iesniegt 10 (desmit) dienu laikā no šī paziņojuma publicēšanas – līdz 2025.gada 20.maijam, iesniedzot elektroniski, parakstot to ar drošu elektronisko parakstu un nosūtot uz Dienesta elektroniskā pasta adresi atlase@vmnvd.gov.lv.

